CELEX: 32005D0225
Language: hu
Date: 2005-03-14 00:00:00
Title: 2005/225/EK: A Bizottság határozata (2005. március 14.) a 2003/526/EK határozatnak a Németországban, Franciaországban, Luxemburgban és Szlovákiában a klasszikus sertéspestis ellen alkalmazott védekezési intézkedések tekintetében történő módosításáról (az értesítés a C(2005) 600. számú dokumentummal történt) (EGT vonatkozású szöveg)

17.3.2005   
            
            
               HU
            
            
               Az Európai Unió Hivatalos Lapja
            
            
               L 71/70
            
         
      A BIZOTTSÁG HATÁROZATA
   
   (2005. március 14.)
   a 2003/526/EK határozatnak a Németországban, Franciaországban, Luxemburgban és Szlovákiában a klasszikus sertéspestis ellen alkalmazott védekezési intézkedések tekintetében történő módosításáról
   (az értesítés a C(2005) 600. számú dokumentummal történt)
   (EGT vonatkozású szöveg)
   (2005/225/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Gazdasági Közösséget létrehozó szerződésre,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikkének (4) bekezdésére,
   mivel:
   
               (1)
            
            
               Belgiumban, Franciaországban, Németországban és Luxemburgban a klasszikus sertéspestisre vonatkozó egyes védekezési intézkedésekről szóló, 2003. július 18-i 2003/526/EK bizottsági határozatot (2) annak nyomán fogadták el, hogy egyes tagállamokban kitört a klasszikus sertéspestis. A határozat egyes további, a klasszikus sertéspestisre vonatkozó járványvédelmi intézkedéseket állapított meg.
            
         
               (2)
            
            
               Németország Rajna-vidék–Pfalz szövetségi államának egyes területein, a franciaországi Moselle megyében és Luxemburgban a klasszikus sertéspestis tekintetében a helyzet jelentősen javult. Ugyanez vonatkozik Szlovákiában a Levice, Nitra, Topoľčany és Nové Mesto nad Váhom állat-egészségügyi és élelmiszerügyi igazgatási körzetek, valamint Púchov körzet területére. Ezért a 2003/526/EK határozatban előírt intézkedéseket e területek tekintetében a továbbiakban nem kell alkalmazni.
            
         
               (3)
            
            
               A Németország, Franciaország és Szlovákia egyéb területein a klasszikus sertéspestis tekintetében fennálló általános járványügyi helyzetre tekintettel ki kell terjeszteni a 2003/526/EK határozat időbeli hatályát.
            
         
               (4)
            
            
               Mindezek miatt a 2003/526/EK határozatot megfelelő módon módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2003/526/EK határozat a következőképpen módosul:
   
               1.
            
            
               A 11. cikkben a „2005. április 30.” időpont helyébe a „2006. április 30.” időpont lép.
            
         
               2.
            
            
               A melléklet helyébe e rendelet mellékletének szövege lép.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2005. március 14-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (2)  HL L 183., 2003.7.22., 46. o. A legutóbb a 2004/831/EK határozattal (HL L 359., 2004.12.4., 61. o.) módosított határozat.
   
      MELLÉKLET
      
         
            „MELLÉKLET
            I. RÉSZ
            Németországnak és Franciaországnak a 2., 3., 5., 6., 7. és 8. cikkben említett területei
            
                        1.
                     
                     
                        Németország Rajna-vidék–Pfalz szövetségi államában:
                        
                                    a)
                                 
                                 
                                    a következő körzetek: Bad Dürkheim, Donnersbergkreis és Südliche Weinstraße;
                                 
                              
                                    b)
                                 
                                 
                                    a következő városok: Speyer, Landau, Neustadt an der Weinstraße, Pirmasens és Kaiserslautern;
                                 
                              
                                    c)
                                 
                                 
                                    Alzey-Worms körzetben a következő helységek: Stein-Bockenheim, Wonsheim, Siefersheim, Wöllstein, Gumbsheim, Eckelsheim, Wendelsheim, Nieder-Wiesen, Nack, Erbes-Büdesheim, Flonheim, Bornheim, Lonsheim, Bermershein vor der Höhe, Albig, Bechenheim, Offenheim, Mauchenheim, Freimersheim, Wahlheim, Kettenheim, Esselborn, Dintesheim, Flomborn, Eppelsheim, Ober-Flörsheim, Hangen-Weisheim, Gundersheim, Bermersheim, Gundheim, Framersheim, Gau-Heppenheim, Monsheim és Alzey;
                                 
                              
                                    d)
                                 
                                 
                                    Bad Kreuznach körzetben a következő helységek: Becherbach, Reiffelbach, Schmittweiler, Callbach, Meisenheim, Breitenheim, Rehborn, Lettweiler, Abtweiler, Raumbach, Bad Sobernheim, Odernheim a. Glan, Staudernheim, Oberhausen a. d. Nahe, Duchroth, Hallgarten, Feilbingert, Hochstätten, Niederhausen, Norheim, Bad Münster a. Stein-Ebernburg, Altenbamberg, Traisen, Fürfeld, Tiefenthal, Neu-Bamberg, Frei-Laubersheim, Hackenheim, Volxheim, Pleitersheim, Pfaffen-Schwabenheim, Biebelsheim, Guldental, Bretzenheim, Langenlonsheim, Laubenheim, Dorsheim, Rümmelsheim, Windesheim, Stromberg, Waldlaubersheim, Warmsroth, Schweppenhausen, Eckenroth, Roth, Boos, Hüffelsheim, Schloßböckelheim, Rüdesheim, Weinsheim, Oberstreit, Waldböckelheim, Mandel, Hargesheim, Roxheim, Gutenberg és Bad Kreuznach;
                                 
                              
                                    e)
                                 
                                 
                                    Germersheim körzetben a következő települések: Lingenfeld, Bellheim és Germersheim;
                                 
                              
                                    f)
                                 
                                 
                                    Kaiserslautern körzetben a következő települések: Weilerbach, Otterbach, Otterberg, Enkenbach-Alsenborn, Hochspeyer, Kaiserslautern-Süd, Landstuhl és Bruchmühlbach-Miesau, valamint a következő helységek: Ramstein-Miesenbach, Hütschenhausen, Steinwenden és Kottweiler-Schwanden;
                                 
                              
                                    g)
                                 
                                 
                                    Kusel körzetben a következő helységek: Odenbach, Adenbach, Cronenberg, Ginsweiler, Hohenöllen, Lohnweiler, Heinzenhausen, Nussbach, Reipoltskirchen, Hefersweiler, Relsberg, Einöllen, Oberweiler-Tiefenbach, Wolfstein, Kreimbach-Kaulbach, Rutsweiler a. d. Lauter, Rothselberg, Jettenbach és Bosenbach;
                                 
                              
                                    h)
                                 
                                 
                                    Rhein-Pfalz-Kreis körzetben a következő települések: Dudenhofen, Waldsee, Böhl-Iggelheim, Schifferstadt, Römerberg and Altrip;
                                 
                              
                                    i)
                                 
                                 
                                    Südwestpfalz körzetben a következő települések: Waldfischbach-Burgalben, Rodalben, Hauenstein, Dahner-Felsenland, Pirmasens-Land és Thaleischweiler-Fröschen, valamint a következő helységek: Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben és Knopp-Labach.
                                 
                              
                  
                        2.
                     
                     
                        Franciaország:
                        Bas-Rhine és Moselle megyékben:
                        
                                    —
                                 
                                 
                                    a D 264 főútvonaltól nyugatra eső területek a német határ (Wissembourg) és Soultz-sous-forêts között; a D 28 főútvonaltól északra eső területek Soultz-sous-forêts és Reichshoffen között (beleértve Reichshoffen település teljes közigazgatási területét); a D 62 főútvonaltól keletre eső területek Reichshoffen és Bitche között, továbbá a D 35 főútvonaltól keletre eső területek Bitche és a német határ (Ohrenthal) között; a német határtól délre eső területek Ohrenthal és Wissembourg között; valamint
                                 
                              
                                    —
                                 
                                 
                                    Surbourg és Offwiller település közigazgatási területe, továbbá a Mouterhouse és az Ingwiller nemzeti erdőgazdaságok területe.
                                 
                              
                  II. RÉSZ
            Szlovákiának a 2., 3., 5., 7. és 8. cikkben említett területei
            A következő állat-egészségügyi és élelmiszerügyi igazgatási körzetek területe: Trnava (amely Piešťany, Hlohovec és Trnava körzeteket foglalja magában), Trenčín (amely Trenčín és Bánovce nad Bebravou körzeteket foglalja magában), Prievidza (amely Prievidza és Partizánske körzeteket foglalja magában), Púchov (amely csak Ilava körzetet foglalja magában), Žiar nad Hronom (amely Žiar nad Hronom, Žarnovica és Banská Štiavnica körzeteket foglalja magában), Zvolen (amely Zvolen, Krupina és Detva körzeteket foglalja magában), Banská Bystrica (amely Banská Bystrica és Brezno körzeteket foglalja magában), Lučenec (amely Lučenec és Poltár körzeteket foglalja magában) és Veľký Krtíš.”